ระเบียบสำนักงานคณะกรรมการกำกับและส่งเสริมการประกอบธุรกิจประกันภัยระเบียบสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยหลักเกณฑ์ วิธีการและเงื่อนไข ในการขอผ่อนชำระหนี้ค่าเสียหายเบื้องต้นพ.ศ. ๒๕๖๑ เพื่อให้สำนักงานคณะกรรมการกำกับและส่งเสริมการประกอบธุรกิจประกันภัยมีวิธีปฏิบัติเกี่ยวกับการขอผ่อนชำระหนี้ค่าเสียหายเบื้องต้นของกองทุนทดแทนผู้ประสบภัยที่ชัดเจนเหมาะสมเพื่อให้การดำเนินการเป็นไปอย่างมีประสิทธิภาพและประสิทธิผลอาศัยอำนาจตามความในมาตรา ๓๒ (๒)แห่งพระราชบัญญัติคณะกรรมการกำกับและส่งเสริมการประกอบธุรกิจประกันภัย พ.ศ. ๒๕๕๐ประกอบกับข้อ ๗ วรรคสองของประกาศคณะกรรมการกำกับและส่งเสริมการประกอบธุรกิจประกันภัย เรื่องหลักเกณฑ์ในการเรียกเงินค่าเสียหายเบื้องต้นคืนการงดและลดเงินเพิ่มของกองทุนทดแทนผู้ประสบภัย พ.ศ. ๒๕๖๐เลขาธิการจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยหลักเกณฑ์ วิธีการ และเงื่อนไข ในการขอผ่อนชำระหนี้ค่าเสียหายเบื้องต้นพ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้เลขาธิการหมายความว่า เลขาธิการคณะกรรมการกำกับและส่งเสริมการประกอบธุรกิจประกันภัยผู้ต้องชดใช้เงินหมายความว่าเจ้าของรถซึ่งอยู่ใต้บังคับของคำสั่งทางปกครองให้ชำระเงินคืนกองทุนตามกฎหมายว่าด้วยการคุ้มครองผู้ประสบภัยจากรถสำนักงานหมายความว่า สำนักงานกองทุนทดแทนผู้ประสบภัยสำนักงานคณะกรรมการกำกับและส่งเสริมการประกอบธุรกิจประกันภัยภาคสำนักงานคณะกรรมการกำกับและส่งเสริมการประกอบธุรกิจประกันภัยจังหวัดสำนักงานคณะกรรมการกำกับและส่งเสริมการประกอบธุรกิจประกันภัยเขตหนี้ค่าเสียหายเบื้องต้นหมายความว่า ค่าเสียหายเบื้องต้นที่กองทุนได้จ่ายไป พร้อมเงินเพิ่ม (ถ้ามี)ข้อ ๔ กรณีที่ผู้ต้องชดใช้เงินมีความประสงค์จะขอผ่อนชำระหนี้ค่าเสียหายเบื้องต้นเนื่องจากไม่สามารถชำระหนี้ครบถ้วนทั้งหมดในคราวเดียวได้ให้เจ้าหน้าที่จัดให้มีการยื่นแสดงความจำนงเป็นหนังสือต่อนายทะเบียนตามแบบคำร้องขอผ่อนชำระหนี้ค่าเสียหายเบื้องต้นตามเอกสารแนบ ๑ ท้ายระเบียบนี้ ณ สำนักงานพร้อมแสดงหรือยื่นหลักฐานดังต่อไปนี้(๑)กรณีบุคคลธรรมดา(ก)ในกรณีผู้ต้องชดใช้เงินมาดำเนินการด้วยตนเอง ให้ผู้ต้องชดใช้เงินแสดงบัตรประจำตัวใบสำคัญประจำตัวคนต่างด้าว หนังสือเดินทาง หรือหลักฐานแสดงตัวอื่นใดที่ทางราชการเป็นผู้ออกให้(ข)ในกรณีผู้ต้องชดใช้เงินไม่มาดำเนินการด้วยตนเอง ให้ยื่นหนังสือมอบอำนาจพร้อมสำเนาเอกสารตาม (ก) ของผู้ต้องชดใช้เงิน และแสดงเอกสารตาม (ก)ของผู้รับมอบอำนาจ(๒) กรณีนิติบุคคล(ก)หนังสือรับรองการจดทะเบียนนิติบุคคล หรือเอกสารการจดทะเบียนอื่นใดที่ทางราชการเป็นผู้ออกให้ และ(ข)ในกรณีผู้มีอำนาจผูกพันนิติบุคคลมาดำเนินการด้วยตนเอง ให้แสดงบัตรประจำตัวใบสำคัญประจำตัวคนต่างด้าว หนังสือเดินทางหรือหลักฐานแสดงตัวอื่นใดที่ทางราชการเป็นผู้ออกให้(ค)ในกรณีผู้มีอำนาจผูกพันนิติบุคคลไม่มาดำเนินการด้วยตนเอง ให้ยื่นหนังสือมอบอำนาจพร้อมสำเนาเอกสารตาม (ข) ของกรรมการผู้มีอำนาจผูกพันนิติบุคคล และแสดงเอกสารตาม(ข) ของผู้รับมอบอำนาจข้อ ๕ เมื่อเจ้าหน้าที่ได้รับคำร้องขอผ่อนชำระหนี้ค่าเสียหายเบื้องต้นพร้อมหลักฐานตามข้อ ๔ ครบถ้วนแล้ว ให้ดำเนินการ ดังต่อไปนี้(๑)ตรวจสอบจำนวนหนี้ค่าเสียหายเบื้องต้นพร้อมทั้งตกลงจำนวนงวดและจำนวนเงินที่ผ่อนชำระแต่ละงวดเสนอนายทะเบียนเพื่อพิจารณาอนุมัติ(๒)เมื่อนายทะเบียนอนุมัติ ให้สำนักงานจัดทำสัญญาผ่อนชำระหนี้ค่าเสียหายเบื้องต้น ตามเอกสารแนบ ๒ ท้ายระเบียบนี้ และให้ผู้ต้องชดใช้เงินชำระเงินงวดแรกตามสัญญาพร้อมทั้งออกใบเสร็จรับเงินข้อ ๖ การขอผ่อนชำระหนี้ค่าเสียหายเบื้องต้นผู้ต้องชดใช้เงินจะต้องชำระเงินเป็นงวดรายเดือน โดยเฉลี่ยงวดละเท่า ๆ กันทุกงวดเว้นแต่งวดแรกหรืองวดสุดท้ายอาจจะชำระมากกว่าหรือน้อยกว่างวดอื่นก็ได้การผ่อนชำระหนี้ค่าเสียหายเบื้องต้นให้มีระยะเวลาผ่อนชำระสูงสุดไม่เกินสองปี โดยจำนวนเงินที่ผ่อนชำระในแต่ละงวดต้องไม่ต่ำกว่าห้าร้อยบาทข้อ ๗ การขอเปลี่ยนจำนวนงวดที่ขอผ่อนชำระหรือจำนวนเงินที่ผ่อนชำระต่องวด ให้แตกต่างไปจากสัญญาผ่อนชำระหนี้ค่าเสียหายเบื้องต้นที่ได้ทำความตกลงไว้เดิมให้เป็นอำนาจของ นายทะเบียนเป็นผู้พิจารณา ทั้งนี้ ระยะเวลาผ่อนชำระ จำนวนงวดและจำนวนเงินที่ขอเปลี่ยนแปลง จะต้องอยู่ภายใต้หลักเกณฑ์ในข้อ ๖และให้จัดทำบันทึกแนบท้ายสัญญาผ่อนชำระหนี้ค่าเสียหายเบื้องต้น ตามเอกสารแนบ ๓ท้ายระเบียบนี้ พร้อมแสดงหรือยื่นเอกสารตามข้อ ๔ โดยอนุโลมข้อ ๘ การขอผ่อนชำระหนี้ค่าเสียหายเบื้องต้นสามารถชำระในคราวเดียวกันมากกว่าหนึ่งงวดได้แต่จำนวนเงินที่ขอชำระต้องเพิ่มขึ้นให้ครบเต็มจำนวนเงินที่ขอผ่อนของงวดถัด ๆไปนั้นด้วยข้อ ๙ การผิดนัดไม่ผ่อนชำระหนี้ค่าเสียหายเบื้องต้นสองงวดติดต่อกันหรือผิดนัดไม่ผ่อนชำระหนี้ค่าเสียหายเบื้องต้นงวดสุดท้ายเป็นเวลาเกินหนึ่งเดือนขึ้นไป ให้นายทะเบียนดำเนินการตามระเบียบสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยการใช้มาตรการบังคับทางปกครอง โดยการยึดหรืออายัดและขายทอดตลาดทรัพย์สินตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ และกฎระเบียบ ข้อบังคับอื่นที่เกี่ยวข้องกรณีการผิดนัดไม่ผ่อนชำระหนี้ค่าเสียหายเบื้องต้นสองงวดติดต่อกันตามวรรคหนึ่งหากผู้ต้องชดใช้เงิน มีเหตุผลและความจำเป็น นายทะเบียนอาจจะพิจารณาอนุญาตให้ผ่อนชำระหนี้ต่อไปได้โดยผู้ต้องชดใช้เงิน ต้องชำระหนี้ในงวดที่ค้างทั้งหมด พร้อมกับงวดที่ถึงกำหนดชำระทั้งนี้ความในวรรคสองมิให้ใช้บังคับหากการอนุญาตให้ผ่อนชำระหนี้จะทำให้ระยะเวลาผ่อนชำระเกินสองปีข้อ ๑๐ ให้สำนักงานจัดทำสรุปผลการดำเนินงานการขอผ่อนชำระหนี้ค่าเสียหายเบื้องต้นและรายงานต่อเลขาธิการภายในสิบห้าวันนับแต่วันสิ้นรอบไตรมาสประกาศ ณ วันที่ ๗กุมภาพันธ์ พ.ศ. ๒๕๖๑สุทธิพล ทวีชัยการเลขาธิการคณะกรรมการกำกับและส่งเสริมการประกอบธุรกิจประกันภัย[เอกสารแนบท้าย]๑. คำร้องขอผ่อนชำระหนี้ค่าเสียหายเบื้องต้น(เอกสารแนบ ๑)๒. สัญญาผ่อนชำระหนี้ค่าเสียหายเบื้องต้น(เอกสารแนบ ๒)๓. บันทึกแนบท้ายสัญญาผ่อนชำระหนี้ค่าเสียหายเบื้องต้นกรณีมีการขอเปลี่ยนแปลงจำนวนงวดที่ขอผ่อนชำระหรือจำนวนเงินที่ผ่อนชำระต่องวด (เอกสารแนบ๓)(ดูข้อมูลจากภาพกฎหมาย)ปวันวิทย์/จัดทำ๒๕ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๕๘ ง/หน้า ๑/๑๓ มีนาคม ๒๕๖๑